**פרידריך וילהלם, דוכס סקסוניה-מיינינגן** (בגרמנית: **Friedrich Wilhelm, von Sachsen-Meiningen**;‏ 16 בפברואר 1679 – 10 במרץ 1746) היה דוכס סקסוניה-מיינינגן בין השנים 1743–1746.

ביוגרפיה
--------

ארנסט לודוויג נולד ב-16 בפברואר 1679 באיכטרסהאוזן שהשתייכה לדוכסות סקסוניה-גותה, לברנהרד, נסיך סקסוניה-גותה, ולמריה הדוויג מהסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה.

לאחר מותו של סבו ארנסט הראשון, דוכס סקסוניה-גותה בשנת 1675 שלטו אביו ברנהרד ודודיו במשותף, ובשנת 1680 פוצלה הדוכסות בין שבעת האחים; פרידריך הראשון, דוכס סקסוניה-גותה-אלטנבורג, אלברכט החמישי, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט השלישי, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד.

בשנת 1706 מת אביו ברנהרד הראשון, דוכס סקסוניה-מיינינגן, ואחיו ארנסט לודוויג הראשון, דוכס סקסוניה-מיינינגן עלה לשלטון במקומו. מכיוון שאביו לא ציווה שהוא יירש לבדו, היו אמורים פרידריך וילהלם ואחיו אנטון אולריך לרשת עם ארנסט לודוויג את השלטון במשותף. אולם ארנסט לודוויג חתם עמם על הסכם, ולפיו הם ויתרו על השלטון בעד לתמורה ממונית.

בשנת 1724 מת אחיו ארנסט לודוויג הראשון, דוכס סקסוניה-מיינינגן, ובנו ארנסט לודוויג השני, דוכס סקסוניה-מיינינגן עלה לשלטון במקומו, אולם מכיוון שהיה קטין, מונו פרידריך וילהלם ואחיו אנטון אולריך לעוצרי הדוכסות. ב-24 בפברואר 1729 מת ארנסט לודוויג, ובמקומו עלה לשלטון אחיו קרל פרידריך, דוכס סקסוניה-מיינינגן, תוך שפרידריך וילהלם ואנטון אולריך ממשיכים לכהן כעוצרים עד לשנת 1733.

בשנת 1743 מת קרל פרידריך ללא ילדים, ופרידריך וילהלם עלה לשלטון במקומו. פרידריך וילהלם לא נישא ולא היו לו ילדים, ומשום כך לאחר מותו ב-10 במרץ 1746, עלה לשלטון במקומו אחיו למחצה אנטון אולריך, דוכס סקסוניה-מיינינגן.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| יוהאן השני, דוכס סקסוניה-ויימאר |   | דורותיאה מריה מאנהלט |   | יוהאן פיליפ, דוכס סקסוניה-אלטנבורג |   | אליזבת מבראונשווייג-וולפנביטל |   | לודוויג החמישי, רוזן הסן-דרמשטדט |   | מגדלנה מברנדנבורג |   | יוהאן גאורג הראשון, הנסיך הבוחר מסקסוניה |   | מגדלנה זיבילה, דוכסית פרוסיה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | ארנסט הראשון, דוכס סקסוניה-גותה |   |   |   |   |   | אליזבת סופיה, נסיכת סקסוניה-אלטנבורג |   |   |   |   |   | גאורג השני, רוזן הסן-דרמשטדט |   |   |   |   |   | סופיה אלאונורה מסקסוניה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | ברנהרד הראשון, דוכס סקסוניה-מיינינגן |   |   |   |   |   |   |   |   |   |   |   |   |   | מריה הדוויג מהסן-דרמשטדט |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **פרידריך וילהלם, דוכס סקסוניה-מיינינגן** |
|

קישורים חיצוניים
----------------

ויקישיתוף מדיה וקבצים בנושא **פרידריך וילהלם, דוכס סקסוניה-מיינינגן** בוויקישיתוף

  


|  |
| --- |
| **פרידריך וילהלם, דוכס סקסוניה-מיינינגן**  בית סקסוניה-מיינינגן (ענף של בית וטין)  נולד:16 בפברואר 1679 מת:10 במרץ 1746 |
| **קרל פרידריך** | **דוכסות סקסוניה-מיינינגן  1743–1746** | **אנטון אולריך** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 136995020
* VIAF: 81247737
* WorldCat: viaf-81247737

 |